
HRVATSKA I SLOVENIJA 
ADVENT U ZAGREBU I TERME ČATEŽ 
11 - 13.12.2026. 3 dana / 1 noćenje

Program putovanja:
1. DAN, PETAK 11.12.2026: SRBIJA 
Polazak iz Sente u 23.00 sa parkinga kod Železničke stanice. Putovanje preko Srbije ka Hrvatskoj uz usputne pauze po potrebi grupe i zbog graničnih procedura. Noćna vožnja.
2. DAN, SUBOTA 12.12.2026: HRVATSKA - ZAGREB - SLOVENIJA - ČATEŽ NA SAVI
Nastavak putovanja preko centralne Hrvatske do Zagreba, glavnog i najvećeg grada u Hrvatskoj. Zagreb je već godinama jedan od najpopularnijih gradova za posetu tokom adventnog perioda. Po dolasku 
sledi pešački obilazak centralnog dela grada. Šetnja vas vodi kroz istorijske staze od gornjeg grada ka donjem gradu: Crkva svetog Marka, Banski dvori, Katedrala, Kapitol, Jezuitski trg, fontana Ribnjak, Trg Bana Jelačića, Cvetni trg, Ilica… Slobodno vreme u Zagrebu za samostalne aktivnosti: ručak, božićne vašare, kuvano vino, domaće poslastice, muzički program i uživanje u prazničnoj atmosferi… U dogovoreno vreme polazak iz Zagreba ka Sloveniji. Čatež na Savi (Čatež ob Savi) je smešten nedaleko od Hrvatske granice i tu se nalazi najveće prirodno lečilište u Sloveniji. Hoteli, otvoreni i zatvoreni termalni bazeni i drugi turistički sadržaji predstavljaju jedinstven kompleks za uživanje svakog posetioca. Smeštaj u hotel. Slobodno vreme za banjske sadržaje. Večera. Noćenje.  
3. DAN, NEDELJA 13.12.2026: ČATEŽ NA SAVI - SLOVENIJA - HRVATSKA - SRBIJA
Doručak. Nakon doručka je napuštanje hotelskih soba. Celodnevni boravak u banjskom kompleksu uz mogućnost korišćenja svih sadržaja. U dogovoreno vreme polazak iz Slovenije ka Hrvatskoj i dalje ka Srbiji. Dolazak u Sentu se očekuje oko ponoći, zavisno od uslova na putu i zadržavanja na graničnom prelazu. Kraj programa. 

CENA ARANŽMANA: 149 €

ARANŽMAN OBUHVATA:
· Prevoz autobusom turističke klase na relacijama navedenim u programu (AC, audio - video oprema)
· Obilazak Zagreba prema programu putovanja
· Smeštaj u hotelu sa Terme 4* u Termama Čatež, na bazi 1 polupansiona (doručak,večera – švedski sto) u  1/2 i 1/2 + 1 sobama
· Kupanje u spoljašnjem i unutrašnjem hotelskom bazenu sa lekovitom termalnom vodom
· Kupanje (1 ulazak dnevno/osobi) u bazenskom kompleksu hotela Čatež
· Dva ulaza dnevno/osobi na zimsku Termalnu Rivijeru
· Korištenje fitness studija u hotelu
· Animacijski program tokom dana i večeri
· Ogrtač za kupanje
· Stručnu vodičku službu na putovanju na mađarskom jeziku
· Organizacione troškove putovanju

ARANŽMAN NE OBUHVATA:
· Obavezno međunarodno putno osiguranje koje je moguće uplatiti u agenciji po uslovima osiguravajuće kuće
· Turistička taksa i hotelsko osiguranje: 2,5 € + 2,5 € ukupno 5 € po osobi po noćenju
· Sve druge nenavedene fakultativne troškove
[bookmark: _Hlk24548069]
Način plaćanja:
Cena je iskazana u EUR ( € ), plaćanje je u dinarskoj protivvrednosti o srednjem kursu NBS na dan uplate.
40% avans prilikom rezervacije, ostatak od 60% najkasnije 15 dana pre polaska 
40% avans prilikom rezervacije, ostatak čekovima građana u 3 mesečne rate do 15-og u mesecu (bez uvećanja). Čekovi se deponuju prilikom rezervacije ili najkasnije 15 dana pre polaska.

Uplatu izvršiti na tekući račun: 265-2030310001132-54 (Raiffeisen bank) 
Primalac: ART OF TRAVEL agency, Novi Sad
Svrha uplate: rata za putovanje
Poziv na broj: broj vašeg ugovora

SMEŠTAJ: Hotel Terme 4*se nalazi u sklopu kompleksa Terme Čatež, koje spadaju u najveći vodeni park u srednjoj Evropi, sa sadržajima na 12000 m2 . Svaka soba ima TWC (fen za kosu, ogrtač, papuče), SAT-TV, telefon, sef, minibar, WIFI, balkon. Doručak (07 - 10 h), večera (19 – 21 h) – švedski sto. Zimsku termalnu rivijeru (9 – 21 h) čini najveći kompleks zatvorenih bazena sa termalnom vodom sa toboganima (oko 6500 m2), masažnim krevetima, divljom rekom, talasima... 
Ceo kompleks ima otvorene i zatvorene bazene sa termalnom lekovitom vodom, saunu, finska saunu, fitness.... 

Doplate i popusti:
Doplata: za 1/1 sobu 25 € (na upit)
Doplata: za sedište 40 € (na upit)
Popusti: deca 2-12 godina - 10 % popusta na cenu aranžmana u pratnji dve odrasle osobe
Sopstveni prevoz: nema mogućnosti za umanjenje cene

Napomene:
· Putnik je dužan da prilikom potpisivanja ugovora dostavi organizatoru putovanja sve tražene podatke (ime prezime, adresa stanovanja, kontakt telefon..)
· Za putnike koji poseduju crveni biometrijski pasoš Republike Srbije, za ulazak u EU pasoš treba da važi minimum 3 meseca od dana povratka sa putovanja, a za ulazak u Republiku Tursku minimum 5 meseci od dana povratka sa putovanja.
· Organizator putovanja nije ovlašćen i ne ceni valjanost putnih i drugih isprava. Putnici koji nisu državljani Srbije u obavezi su da se sami upoznaju sa viznim režimom zemlje u koju putuju. Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju...) informišu na sajtu Delegacije EU u Srbiji www.europa.rs ili u ambasadi ili konzulatu zemlje u koju putuju i kroz koje prolaze. Agencija ne snosi odgovornost u slučaju da pogranične vlasti onemoguće putniku ulaz na teritoriju EU. 
· Od 12.10.2025. na ulazu u EU primenjuje se sistem EES (Entry/Exit System) za putnike sa srpskim pasošem, koji podrazumeva skeniranje pasoša, uzimanje otiska prstiju i fotografiju lica. Zbog toga se može produžiti vreme zadržavanja na granici. Na putnike sa EU dokumentima EES sistem se ne primenjuje.	
· Potpisnik ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i osiguranja, kao i Opštim uslovima putovanja organizatora putovanja.
· Maloletni putnici do navršenih 16 godina, prilikom putovanja moraju imati overenu saglasnost roditelja.
· Organizator putovanja može zahtevati povećanje ugovorene cene samo ako je posle zaključenja ugovora došlo do promena u kursu razmene valute ili do promene u tarifama prevoznika, koje utiču na cenu putovanja. Pod promenom cene podrazumeva se promena cene goriva, promena cene aerodromske takse, uvođenje novih taksi ili izmene postojećih. Turistička agencija je dužna da promenu ugovorene cene obrazloženo dokumentuje.
· Redosled sedenja u autobusu se pravi prema datumu uplate tj. sklapanja Ugovora o putovanju. Prilikom pravljenja redosleda sedenja uzimaju se u obzir stariji putnici, trudnice, porodice sa decom (do 12 godina), putnici sa dokumentovanim zdravstvenim problemima… Prvi red sedišta su službena sedišta i ako nema potrebe, ne izdaju se putnicima. Putnik je dužan da prihvati sedište koje mu agencija dodeli. 
· Zaustavljanje radi usputnih odmora predviđeno je na svakih 3,5 do 4h vožnje na usputnim stajalištima, u zavisnosti od raspoloživosti kapaciteta stajališta i uslova na putu.
· Mole se putnici da vode računa o svojim putnim ispravama, novcu i stvarima u toku trajanja aranžmana. Ostavljanje vrednih stvari u autobusu i u hotelskim sobama nije preporučljivo jer ni prevoznik ni hotel ne odgovaraju za iste! U slučaju obijanja autobusa, putnik može zatražiti nadoknadu štete samo za svoje osigurane stvari kod ovlašćenih osiguravajućih kuća. Organizator putovanja ne može odgovarati niti se organizatoru putovanja pišu prigovori u slučaju ovih nepredviđenih okolnosti.
· Napominjemo da je putovanje grupno i tome je sve podređeno. Prema tome, potrebno je jasno sagledavanje situacije da su u vozilu, muzika i filmovi koji se puštaju neutralni po svom sadržaju. Temperatura u vozilu ne može se individualno za svako sedište podešavati i imajte u vidu da ono što je za nekoga toplo, za drugog je hladno i sl. 
· Prostor za prtljag u autobusu je ograničen i predviđena količina prtljaga po putniku je jedan kofer od 23kg i jedan komad ručnog prtljaga do 8 kg.
· Upozoravaju se putnici da zbog poštovanja satnica predviđenih programom putovanja, ne postoji mogućnost zadržavanja autobusa na graničnom prelazu radi regulisanja povraćaja sredstava po osnovu “tax free” pa vas molimo da to imate u vidu.
· Organizator putovanja zadržava pravo promene programa putovanja usled nepredviđenih objektivnih okolnosti (npr. gužva na granicama, gužva u saobraćaju, zatvaranje nekog od lokaliteta predviđenog za obilazak...).
· Organizator putovanja i izleta na putovanju zadržava pravo izmene termina i uslova izvođenja fakultativnih izleta predviđenih programom kao i redosleda razgledanja usled objektivnih okolnosti. Molimo da uzmete u obzir da postoji mogućnost da usled državnih ili verskih praznika na određenoj destinaciji neki od lokaliteta ili tržnih centara, prodavnica, restorana, muzeja... ne rade.
· Dužina trajanja slobodnog vremena za individualne aktivnosti tokom programa putovanja zavisi od objektivnih okolnosti (npr. dužine trajanja obilazaka, termina polazaka, vremena dolaska i daljeg rasporeda u aranžmanu).
· Putnicima koji imaju za cilj posete muzejima i galerijama, preporučujemo da na internetu provere radno vreme istih i da željene posete usklade sa slobodnim vremenom na putovanju.
· Oznaka kategorije hotela u programu je zvanično utvrđena i važeća na dan zaključenja ugovora između organizatora putovanja i ino partnera, te eventualne naknadne promene koje organizatoru putovanja nisu poznate ne mogu biti relevantne.
· U smeštajne objekte se ulazi prvog dana boravka od 15:00h (nekada postoji mogućnost ranijeg ulaska), a napuštaju se poslednjeg dana boravka najkasnije do 09:00h. Svaki hotel ima restoran. Svaka soba ima tuš / WC. Smeštaj iz ove ponude registrovan je, pregledan i standardizovan od strane Nacionalne turističke asocijacije zemlje u kojoj se nalazi. Organizator putovanja u slučaju ne objavljivanja tačnog imena hotela, obavezuje se da ime postavi najkasnije 7 dana pre polaska na put. U slučaju promene hotela, organizator je dužan o tome obavestiti sve putnike, a zamenjen hotel mora u svemu odgovarati standardima hotela datog u opisu programa.
· Opisi smeštajnih objekata su informativnog karaktera. Za eventualna odstupanja i kvalitet usluge u okviru smeštajnih objekata, organizator putovanja ne snosi odgovornost jer to isključivo zavisi od smeštajnih objekata. Neki od dopunskih sadržaja smeštajnih objekta su dostupni uz doplatu. Postoji mogućnost odstupanja i promena oko dostupnosti nekih sadržaja, jer isključivo zavise od smeštajnih objekata (npr. sef, parking, mini-bar, TV, klima uređaj, fen za kosu, internet...). 
· Organizator putovanja ne može da utiče na razmeštaj po sobama jer to isključivo zavisi od recepcije smeštajnog objekta.
· Zahtevi za konektovane sobe, family sobe i sl. uzeće se u razmatranje, ali grupni autobuski aranžmani ne podrazumevaju ovakvu vrstu smeštaja niti izbora soba i njihovog sadržaja (balkon, terasa, pušačka soba, spratnost, francuski ležaj…). Agencija organizator ne može obećavati ovakve usluge.
· Smeštaj na grupnim aranžmanima ovog tipa je u dvokrevetnim ili dvokrevetnim sobama sa pomoćnim ležajem namenjene za smeštaj treće osobe. Sobe sa pomoćnim ležajem su manje komforne, a treći ležaj je pomoćni i može biti standardnih ili manjih dimenzija.
· Sva vremena u programima putovanja su data po lokalnom vremenu zemlje u kojoj se boravi.
· Međunarodno putno zdravstveno osiguranje je obavezno za pojedine destinacije. Savetujemo Vas da isto posedujete za sva Vaša putovanja jer u suprotnom sami snosite odgovornost za eventualne posledice prilikom kontrole države u koju putujete kao i kontrole u državama kroz koje prolazite.
· Za sve informacije date usmenim, telefonskim ili elektronskim putem agencija ne snosi odgovornost. Validan je samo pisani program putovanja istaknut u prostorijama agencije. Organizator zadržava pravo da putem Last minute ponude prodaje svoje aranžmana po cenama koje su drugačije od onih u cenovniku. Stranke koje su započele plaćanje ili uplatile aranžman po cenama objavljenim u ovom cenovniku nemaju pravo da potražuju nadoknadu na ime eventualne razlike u ceni.
              OBAVEŠTENJE O NAČINU I MESTU PRIJEMU REKLAMACIJA
· Putnik je dužan da organizatora, lokalnog predstavnika organizatora ili lokalnu agenciju na koju je organizator uputio potrošača za slučaj potrebe pružanja određene pomoći, u pisanoj formi, na papiru ili na drugi odgovarajući način, obavesti o nedostacima izvršenih usluga, najkasnije u roku od mesec dana od dana utvrđivanja nedostatka. Putnik može da izjavi reklamaciju usmeno na mestu koje je određeno za prijem reklamacija, telefonom, pisanim putem, elektronskim putem, uz dostavu ugovora o prodatom aranžmanu. Organizator je dužan da potrošaču izda pisanu potvrdu ili elektronskim putem potvrdi prijem reklamacije, a najkasnije u roku od osam dana od dana prijema reklamacije, pisanim ili elektronskim putem odgovori potrošaču na izjavljenu reklamaciju.
· Mesto određeno za prijem reklamacija: ART OF TRAVEL agency, Novi Sad, Kralja Aleksandra 12, 
              mail: artoftravelns@gmail.com, +381 63526333. Osoba ovlašćena za prijem reklamacija je Dragan 
             Ponjević.
· Uz ovaj program važe Opšti uslovi putovanja organizatora putovanja Art of Travel agency, koji su sastavni deo objavljenog pisanog programa putovanja
· Program je rađen na bazi 45 plativih putnika. U slučaju nedovoljnog broja putnika rok za otkaz putovanja je pet dana pre početka putovanja.
· ART OF TRAVELagency poseduje Licencu OTP br. 4/2023. uz Garanciju putovanja za slučaj insolventnosti organizatora putovanja i za slučaj naknade štete, koja se prouzrokuje putniku neispunjenjem, delimičnim ili neurednim ispunjenjem obaveza organizatora putovanja koje su određene opštim uslovima i programom putovanja, koja se aktivira kod osiguravajuće kuće "TRIGLAV", a.d.o., Beograd, 011/3305100 prijavom na adresu ul. Milutina Milankovića 7a, Beograd ili na mail: travel@triglav.rs, uz Polisu br. 470000065443 izdatu 01.10.2025. godine ugovorenu sa osiguravajućom kućom "TRIGLAV", a.d.o., Beograd.
                                                                                                     Program Advent u Zagrebu br. 26/2026 od 14.07.2026.

MOLIMO VAS DA SE PRE ZAKLJUČENJA UGOVORA O PUTOVANJU UPOZNATE SA PROGRAMOM PUTOVANJA I POSEBNIM NAPOMENAMA KOJE SU SASTAVNI DEO PROGRAMA PUTOVANJA, KAO I SA OPŠTIM USLOVIMA PUTOVANJA  
ART OF TRAVEL agency

